GoldVish

GoldVish SA er et sveitsisk selskap som produserer luksuriøse mobiltelefoner. Selskapet ble etablert i Genève i 2003, og begynte å distribuere telefoner i mars 2006. Mobiltelefonene heter GoldVish, og kapsles i gull, noen av dem dekoreres med diamanter. Designer er Emmanuel Gueit. 

Pr 2006 leverer selskapet 2 modellserier, «Illusion» og «Plato».

Illusion
Illusion er en serie med 15 ulike modeller. Alle er i ekte gull. Prisene på disse starter på ca. € 19 000.

Plato
Plato er en enda mer eksklusiv serie. Denne skal det produseres kun 100 stk av. Én av disse, Piece Unique, med over 100 karat diamanter i kvaliteten VVS-1, hadde en pris på € 1 million. Den er lagd i 3 eksemplarer. Guinness rekordbok har godkjent denne som verdens dyreste mobiltelefon.

Eksterne lenker
 

Sveitsiske industriselskaper
Elektronikkselskaper
Mobiltelefonprodusenter
Selskaper etablert i 2003